Mestská časť Bratislava - Nové Mesto

Materiál na rokovanie
Miestneho zastupiteľstva
dňa 11.06.2013

Návrh 
na Dodatok č. 1 Zásad  hospodárenia s bytmi v mestskej časti Bratislava – Nové Mesto zo dňa 26.06.2012

Predkladá: 						      		Materiál obsahuje:                                                                      Ing. Ľudovít Kollárik                         				1. Návrh uznesenia  
prednosta MÚ BNM							2. Dôvodovú správu
3. Všeobecne záväzné nariadenie hlavného mesta SR Bratislavy č. 1/2006 
4. Zásady hospodárenia  s bytmi v mestskej časti Bratislava – Nové Mesto 
5. Výňatok zo zápisnice č. 5 zo zasadnutia Komisie sociálnych vecí a bývania

Spracovateľ:                                  					Stanovisko právnej
Mgr. Marianna Moravcová Tomčíková   		                        skupiny:		
poverená zastupovaním                                                                      - nie je potrebné
vedúceho oddelenia podnikateľského,
právneho a správy majetku							

Na rokovanie prizvať:
- spracovateľa                        

JÚN 2013
Návrh uznesenia:

M i e s t n e     z a s t u p i t e ľ s t v o    

s c h v a ľ u j e

Dodatok č. 1 k Zásadám hospodárenia s bytmi v mestskej časti Bratislava – Nové Mesto zo dňa 26.06.2012 

a)  bez pripomienok

b)  s pripomienkami

Dôvodová správa:

Návrh Dodatku č. 1 Zásad hospodárenia s bytmi v mestskej časti Bratislava – Nové Mesto vychádza z požiadavky Komisie sociálnych vecí a bývania Miestneho zastupiteľstva mestskej časti Bratislava – Nové Mesto (ďalej len „Komisia“), ktorá bola prednesená dňa 13.05.2013 na jej zasadnutí, ako aj z potreby vychádzajúcej z predchádzajúcej praxe. Na uvedenom zasadnutí Komisia požiadala o prípravu návrhu úpravy, ktorá by riešila prednostné poskytnutie nájmu bytu z dôvodu uhradenia pohľadávky za neplatiča (zápisnica č. 5). 

Podľa § 17 ods. 1 písm. b) Všeobecne záväzného nariadenia hlavného mesta Slovenskej republiky Bratislavy č. 1/2006 z 30. marca 2006 o nájme bytov a obytných miestností v zariadeniach určených na trvalé bývanie (ďalej len „VZN“), Hlavné mesto a mestské časti spolupôsobia pri poskytovaní pomoci pri zabezpečovaní bývania pre svojich obyvateľov, a to najmä uprednostnením pri ubytovaní v obytnej miestnosti alebo v byte za podmienok určených VZN. Podľa ods. 2 cit. § 17 uprednostnenie pri ubytovaní nesmie prekročiť 20 % bytov a obytných miestností, ktoré v príslušnom kalendárnom roku príslušný prenajímateľ prenajme novým nájomcom. 

Podľa ust. § 9, ods. 2 a 3 VZN obecný byt zverený do správy mestskej časti a obecný byt, ktorý sa nachádza v dome zverenom do správy mestskej časti prenajíma starosta mestskej časti. Miestne zastupiteľstvo mestskej časti môže určiť, koľko bytov môže starosta mestskej časti v danom roku prenajať mimo poradovníka. 

Podľa ust. § 2 ods. 12 Zásad hospodárenia s bytmi v mestskej časti Bratislava – Nové Mesto zo dňa 26.06.2012 (ďalej len „zásady“) komisia na základe posúdenia žiadosti navrhuje starostovi mestskej časti žiadateľa, s ktorým mestská časť uzavrie zmluvu. 

Z vyššie uvedených cit. ustanovení vyplývajú nasledovné skutočnosti: 
1.	v prípade, ak sa jedná o byt zverený do správy mestskej časti, resp. o obecný byt, ktorý sa nachádza v dome zverenom do správy mestskej časti, je možné, zo strany Miestneho zastupiteľstva určiť, koľko bytov môže starosta mestskej časti v donom roku prenajať mimo poradovníka. A následne sa starosta sám môže rozhodnúť, či takéto byty prenajme mimo poradovníka (samozrejme aj na základe odporúčania Komisie).
2.	v prípade, ak sa jedná o byt vo výlučnom vlastníctve MČ (nie zverený), možnosť uvedená v bode 1. tu nie je nakoľko takúto možnosť už zásady MČ nepripúšťajú. 

Na základe požiadavky Komisie, ako aj vzhľadom na skutočnosť, že byty, ktoré v súčasnosti MČ prenajíma sú vo výlučnom vlastníctve MČ, je potrebné upraviť zásady v nižšie uvedenom znení. 

	

Dodatok č. 1 
k Zásadám hospodárenia s bytmi v mestskej časti Bratislava – Nové Mesto zo dňa 26.06.2012

Miestne zastupiteľstvo mestskej časti Bratislava – Nové Mesto podľa § 15, ods. 2 písm. c) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov, podľa Všeobecne záväzného nariadenia hlavného mesta Slovenskej republiky Bratislavy č. 1/2006 o nájme bytov a obytných miestností v zariadeniach určených na trvalé bývanie, podľa § 11 ods. 4 písm. a) zákona č. 369/1990 Zb. o obecnom zriadení v znení neskorších predpisov, sa uznáša na tomto Dodatku č. 1 k Zásadám hospodárenia s bytmi v mestskej časti Bratislava – Nové Mesto 

Čl. I. Predmet dodatku

1.	§ 2 sa dopĺňa o nový odsek (11) v znení: 
„Starosta mestskej časti môže obecný byt po neplatičovi prednostne prideliť, mimo zoznamu žiadateľov, v prípade, ak: 
a)	je v obecnom byte daná právoplatná výpoveď z nájmu obecného bytu, 
b)	obecný byt je v zlom technickom stave a 
c)	žiadateľ uhradí aktuálnu dlžobu na obecnom byte. 
Prednostné pridelenie nesmie prekročiť 20 % obecných bytov, ktoré v príslušnom kalendárnom roku mestská časť prenajme novým nájomcom. Potvrdenie o zaplatení dlžoby bude priložené k prednostnému prideleniu obecného bytu starostom mestskej časti.“ 

2.	Doterajší odsek (11) sa bude označovať ako odsek (12). 
3.	doterajší odsek (12) sa bude označovať ako odsek (13). 
4.	Doterajší odsek (13) sa bude označovať ako odsek (14).

Čl. II Záverečné ustanovenia

1.	Ostatné ustanovenia Zásad hospodárenia s bytmi v mestskej časti Bratislava – Nové Mesto, ako aj prílohy zo dňa 26.06.2012 zostávajú nezmenené. 
2.	Tento dodatok č. 1 nadobúda účinnosť po jeho schválení Miestnym zastupiteľstvom mestskej časti Bratislava – Nové Mesto.

Mgr. Rudolf Kusý
starosta mestskej časti Bratislava – Nové Mesto